CELEX: 62013CN0200
Language: hu
Date: 2013-04-16 00:00:00
Title: C-200/13 P. sz. ügy: A Törvényszék (negyedik tanács) T-494/10. sz., Bank Saderat Iran kontra az Európai Unió Tanácsa ügyben 2013. február 5-én hozott ítélete ellen az Európai Unió Tanácsa által 2013. április 16-án benyújtott fellebbezés

15.6.2013   
            
            
               HU
            
            
               Az Európai Unió Hivatalos Lapja
            
            
               C 171/22
            
         A Törvényszék (negyedik tanács) T-494/10. sz., Bank Saderat Iran kontra az Európai Unió Tanácsa ügyben 2013. február 5-én hozott ítélete ellen az Európai Unió Tanácsa által 2013. április 16-án benyújtott fellebbezés
   (C-200/13 P. sz. ügy)
   2013/C 171/43
   Az eljárás nyelve: angol
   
      Felek
   
   
      Fellebbező: az Európai Unió Tanácsa (képviselők: M. Bishop és S. Boelaert meghatalmazottak)
   
      A többi fél az eljárásban: Bank Saderat Iran, Európai Bizottság
   
      A fellebbezők kérelmei
   
   A fellebbező azt kéri, hogy a Bíróság:
   
               —
            
            
               helyezze hatályon kívül a Törvényszék (negyedik tanács) T-494/10. sz. ügyben 2013. február 5-én hozott ítéletét;
            
         
               —
            
            
               döntsön véglegesen a jogvitáról és utasítsa el a Bank Saderat által a vitatott intézkedések ellen benyújtott kérelmet;
            
         
               —
            
            
               kötelezze a Bank Saderatot a Tanácsnak az elsőfokú eljárás, valamint e fellebbezés során felmerült költségei viselésére.
            
         
      Jogalapok és fontosabb érvek
   
   A Tanács úgy véli, hogy a Törvényszék T-494/10. sz., Bank Saderat Iran kontra Tanács ügyben 2013. február 5-én hozott ítélete az alábbi jogalkalmazási hibákon alapul:
   
               1.
            
            
               A Törvényszék a kereset elfogadhatósága tekintetében tévesen állapította meg, hogy a Bank Saderat jogosult hivatkozni az alapvető jogok védelmére és garanciákra, tekintet nélkül arra, hogy az iráni államhoz tartozó intézménynek minősül-e;
            
         
               2.
            
            
               A Törvényszék tévesen állapította meg, hogy a Bank Saderattal szemben kiszabott korlátozó intézkedések alapjául szolgáló indokok egyike nem volt kellően pontos;
            
         
               3.
            
            
               A Törvényszék tévesen alkalmazta a Tanács ügyirataira vonatkozó információk közlése tekintetében fennálló ítélkezési gyakorlatot;
            
         
               4.
            
            
               A Törvényszék tévesen állapította meg, hogy a Bank Saderattal szemben kiszabott korlátozó intézkedések alapjául szolgáló indokokat nem támasztották alá, mivel:
               
                           —
                        
                        
                           elmulasztotta figyelembe venni azt a tényt, hogy az iráni atomfegyverek elterjedésére irányuló tevékenységek Bank Saderat általi támogatására vonatkozó bizonyítékok bizalmas jellegű forrásokból származnak;
                        
                     
                           —
                        
                        
                           elmulasztotta figyelembe venni az Egyesült Nemzetek Biztonsági Tanácsa 1803. (2008) számú határozatában a Bank Saderatra történő hivatkozást az iráni atomfegyverek elterjedésére irányuló tevékenységekkel összefüggésben;
                        
                     
                           —
                        
                        
                           tévesen állapította meg, hogy a Tanácsnak részletes információval kellett volna szolgálnia az iráni atomfegyverek elterjedésére irányuló tevékenységekben részt vevő két megjelölt szervezet akkreditívjeinek Bank Saderat általi kezeléséről.